Die Erries spog met 'n kleurvolle spektrum van kultuuraktiwiteite. Van dans, redenaars en drama tot sang, musiek en instrumente bied ons iets vir elke unieke leerder.
'n Volledig toegeruste ouditorium verskaf die platform vir hierdie spektrum van aktiwiteite, en verseker dat leerders die geleentheid kry om hul passie uit te leef en talente te ontwikkel.
Die EHS spog met 'n florerende dansskool wat deur me Adele Grey bestuur word. Moderne dans, Hip Hop, Ballet en nog vele meer word aangebied deur professionele dansers.
Die Erries geniet die klasse en neem gereeld deel aan 'n verskeidenheid kompetisies en eksamens.
Ons klein geboutjie op die uitgestrekte EHS terrein staan al 'n paar jaar "haar" staan. "Sy" huisves jongmense wat 'n statement wil maak. Jonges wat hul lewensfakkels vroeg reeds laat vlamvat ter voorbereiding vir die toekoms. Ons studio is 'n tuis-huis vir verlangende koshuiskinners, 'n toevlug vir diegene wie se persoonlike spasie bedreig word, ontlading vir vuriges van hart, probleemoplosser vir bekommerdes en oorvol liefde vir almal. Die EHS-modelskool spog met sy eie haarstilis, grimeer- en velsorgkunstenaar en 'n koffietuin! Die deure is oopgestel vir ouers, modelle, besoekers en leerders.
Ons modelle: male sonder tal stap ouers in en vra genesing vir hul woelige tomboy. Of vir hul bloedjie wat net nie agter ma se voorskoot wil uit nie - skaam verby! Is daar hoop vir diesulkes? Natuurlik! Binne enkele maande maak ons van onse tomboy 'n waardige tomboy met 'n selfbeeld. Ons verander nie persoonlikhede nie - slegs geloof. Begin glo in jouself. Glo dat jy deur God beplan is om na sy Beeld te leef. Glo dat daar niks verkeerd is met jou/jou voorkoms/jou persoonlikheid nie, glo onwrikbaar dat jy VRY is deur Sy wonde, glo dat jy spesiaal is al voel dit nie so nie, glo dat jy op jou kwesbaarste oomblikke pragtig is!
Arjana (Modelwerk) - 082 447 8026
Mariska (Haarstilis) - 082 883 4113
Mariëtte (Somatoloog) - 082 567 6103
In samewerking met die Tale-departement is die EHS se Redenaars opwindend en vrugtevol. Leerders word aangemoedig om hul taalvaardigheid, selfvertroue en kennis te verbeter deur deel te neem aan Redenaars. Verskeie leerders dring elke jaar deur na die ATKV, Radikale Redenaars en Interhoër se verdere rondtes waar hulle meeding teen die top leerders in die land.
Die EHS Musieksentrum vorm deel van die EHS Kunstesentrum. Die Musieksentrum bied verskeie musieklesse aan vir enige iemand wat graag 'n instument wil leer speel of wat streef daarna om te verbeter in die instument wat hy/sy reeds speel. Die Musieksentrum het 'n ryk en merkwaardige geskiedenis en speel al lank 'n belangrike rol in Ermelo Hoërskool se kultuur.
Musieklesse wat by EHS Musieksentrum aangebied word:
Vir meer inligting oor die musieksentrum kontak die Teaterbestuurder, Mnr Conrad Bouwer:
Kreatiwiteit en oorspronklike skeppende idees gee vlerke aan Kalisto wat hoog en ver reik. Kalisto bestaan uit 'n energieke groep leerders van die EHS wat deur middel van hul gawes in die kunste 'n positiewe boodskap vir 'n soekende jong generasie het. Die leerders skryf baie van die musiek en dramas self en Kalisto bied hul dus 'n platform waar hul kan ontwikkel in 'n veilige omgewing. Hulle kry die geleentheid om as leiers te ontwikkel en om verantwoordelikheid te neem vir die totale produksie, insluitende redigering, klank en beligting operateurs, verhoogbestuur, projekbestuur, fondsinsameling, administrasie en dan ook die waardevolle blootstelling om op die verhoog te verskyn. Elke Dinsdagaand is daar lofprysing in die Kalisto kamer. Daar is ook 'n lofgroep wat gereeld die skool en gemeenskap bedien. Jong musikante word opgelei om instrumente te bespeel en sodoende deel te word van die lofprysspan.​
'n Nuanse is 'n delikate tint of subtiele skakering. In Drama is dit 'n stemtoon of beweging wat aandag trek of iets juis wegsteek. By die EHS se Kunstesentrum is die dramaklasse gefokus daarop om studente bewus te maak van die fynere nuanse in verbale en fisiese kommunikasie. Speel-speel ontdek ons wêrelde van karakters, die stories van mense en langs die pad 'n stukkie van ons eie menswees.​